ФК Борусија Менхенгладбах

**ФК Борусија Менхенгладбах**, попознат како **Менхенгладбах** или само **Гладбах**, е германски фудбалски клуб од градот Менхенгладбах, Северна Рајна-Вестфалија.

Клубот е основан во 1900 година, и во моментов се натпреварува во Бундеслигата, највиското ниво на германскиот фудбалски лигашки систем, во која својот прв настап во лигата го имале во текот на сезоната 1965-1966. Потоа клубот станал еден од најпознатите, со најмногу навивачи, и најуспешните тимови во Германија, откако ја освоиле Бундеслигата дури пет пати во текот на 1970-тите.

Од 2004 година, Борусија Менхенгладбах ги игра својте домешни натпревари на стадионот Борусија парк кој е со капацитет од 54.057 седечки места. Претходно тие настапувале на помалиот Стадион Бекелберг од 1919. Борусија Менхенгладбах има над 60.000 членови од септември 2013 година и е петти најголем клуб во Германија. Нивен најголем и главен соперник е екипата на Келн.

Името "Борусија" е латинизирана форма на Прусија, популарен термин за германски клубови кој доаѓаат од поранешното Кралството Прусија. Прекарот на клубот е *Die Fohlen* (превод на мак. *ждребиња*), и тој доаѓа од 70-тите години а се должи на тоа што Борусија тогаш имала млад тим со брз, агресивен стил на игра. Официјалната маскота на клубот е магаренцето *[[Јинтер]]*.

## Историја
Борусија Менхенгладбах била основана како *ФК Борусија* во 1900 година во областа на Ајкен, Менхенгладбах. *Борусија* потекнува од латинизираната форма на Прусија, Кралството во кое бил сместен градот Менхенгладбах од 1815. До 1912 година, Борусија се натпреварувала во *Фебандслигата*, во тоа време највисокото клупско ниво во кое можете да се натпреварувате.

Во 1919 година, *ФК Борусија* се споила со друг локален клуб, *Турнфераин Германија 1889*, и станала *1899 ВфТУР М.Гладбах*. Клубот го почувствувал првиот голем успех во 1920 година, победувајќи го во финалето БК Колнер со 3-1, со што го освоиле *Западното првенство*.

Сојузот помеѓу *Германија* и *Борусија* траел само две години; потоа клубот го добил денешното име *Борусија ВФЛ 1900 Менхенгладбах е.В.*, или **ФК Борусија Менхенгладбах**.

Борусија Менхенгладбах за првпат се појавува во највисоката фудбалска дивизија во Германија во 1965 година, завршувајќи ја својата деби сезона во Бундеслигата на 13. место. Годините што следеле потоа самите го најавиле големиот успех на Гладбах на најголемата сцена во клупскиот фудбал. Играјќи со примамливо изграден стил околу талентирани играчи како Јуп Хајнкес и Гинтер Нецер, Менхенгладбах го освојува третото место две години едноподруго во 1968 и 1969 година.

Иако најдобрите времиња на клубот тек доправа следувале, Менхенгладбах ги освоил својте први две титули "Првак на Германија" во две поредни години 1970 и 1971 година, со што станале единствениот клуб, кој успеал да го задржи трофејот од претходната сезона до тогаш.

Четири години подоцна, под водство на легендарниот тренер, Удо Латек, Борусијанците отишле едно скалило погоре за да го соборат нивниот сопствен рекорд, за освојување на Бундеслигата трипати по ред во периодот од 1975 до 1977 година.

Додека доминирале на домашната сцена, Гладбах, исто така импресионирал и на континентот, кревајќи го трофејот од Купот на победниците на куповите во два наврати во 1973 и 1975 година, пред да стигне до финалето на Европскиот куп во 1977 година, каде загубиле од Ливерпул со 3-1.

Во тој славен осумгодишен период, Берти Фогтс и неговите соиграчи одиграле дури пет финалиња во европските натпреварувања, освојувајќи две и биле поразени во три.

Потоа за клубот следуваат долги години во кој играат споредна улога во германското првенство сè до 2011 година кога на позицијата тренер бил назначен Лисјен Фавр. Со Фавр *ждребињата* повторно се враќаат во врвот на Бундеслигата како една од фудбалските сили во Германија.

Во првата сезона по пристигнувањето, Фавр најпрво го спасил клубот од испаѓање преку бараж натпреварот за опстанок во лигата, а потоа изградил добра екипа со што неговата прва целосна кампања на клупата на Борусија била многу успешна, завршувајќи на изненадувачкото четвртото место за сезоната 2011-2012. Во сезоната 2014-2015 ги одвел *ждребињата* до третото место на табелата во Бундеслигата на крајот на сезоната, и за прв историски пат до место во групната фаза од Лигата на шампионите.

Меѓутоа, почетокот на сезоната 2015-2016 бил катастрофален за Фавр бидејќи клубот забележал пет порази во исто толку натпревари, што го натерало швајцарскиот тренер да поднесе оставка и да му ја препушти функцијата на тренерот на У23 тимот, Андре Шуберт.

## Пласман по сезони

## Играчи
### Моментален состав

## Тренери низ историјата

* Ханс Кратшмер (1946–49)
* Вернер Сотонг (1949–50)
* Хајнц Дитгенс и Паул Пол (1950–51)
* Фриц Плишка (1951–53)
* Фриц Силкен (1953–55)
* Клаус Дондорф (1955–57)
* Фриц Пишка (1957–60)
* Бернд Олес (1960–62)
* Фриц Лангнер (1 јули 1962 – 25 април 1964)
* Хенес Вајсвајлер (1 јули 1964 – 30 јуни 1975)
* Удо Латек (1 јули 1975 – 30 јуни 1979)
* Јуп Хајнкес (1 јули 1979 – 30 јуни 1987)
* Волф Вернер (1 јули 1987 – 21 ное 1989)
* Герд вом Брух (22 ное 1989 – 25 сеп 1991)
* Бернд Краус (25 сеп 1991 – 7 окт 1991)
* Јирген Гелсдорф (3 окт 1991 – 5 ное 1992)
* Бернд Краус (6 ное 1991 – 7 дек 1996)
* Ханес Бонгартс (19 дек 1996 – 29 ное 1997)

* Норберт Мајер (1 дек 1997 – 31 март 1998)
* Фридел Рауш (1 април 1998 – 10 ное 1998)
* Рајнер Бонхоф (10 ное 1998 – 31 авг 1999)
* Манфред Штефес (1999–00)
* Ханс Мејер (7 сеп 1999 – 1 март 2003)
* Евалд Линен (2 март 2003 – 21 сеп 2003)
* Холгер Фах (21 сеп 2003 – 27 окт 2004)
* Хорст Копел (27 окт 2004 – 1 ное 2004)
* Дик Адвокат (2 ное 2004 – 18 април 2005)
* Хорст Копел (18 април 2005 – 14 мај 2006)
* Јерн Андерсен (14 мај 2006 – 30 јуни 2006)
* Јуп Хајнкес (1 јули 2006 – 2 фев 2007)
* Јос Лухукај (31 јан 2007 – 5 окт 2008)
* Кристијан Циге (5 окт 2008 – 18 окт 2008)
* Ханс Мејер (18 окт 2008 – 28 мај 2009)
* Михаел Фрончек (1 јули 2009 – 13 феб 2011)
* Лисјен Фавр (14 фев 2011 – 20 сеп 2015)
* Андре Шуберт (21 сеп 2015-)

[thumb|right|220px|[Андре Шуберт моменталниот тренер на Борусија Менхенгладбах.]]

## Титули
### Домашни
** [[Бундеслига]]** : 5
:1969–1970, 1970–1971, 1974–1975, 1975–1976, 1976–1977
**[[2.Бундеслига]]** : 1
: 2007–2008
** [[Фудбалски куп на Германија|Куп на Германија]]** : 3
: 1959–1960, 1972–1973, 1994–1995
: ** ''Финалист'' (2) :** : 1983–1984, 1991–1992
** [[Суперкуп на Германија]]** : 1
: 1977 (неофицијално)
: ** ''Финалист'' (1) :** : 1995
Лига куп:
: ** ''Финалист'' (1) :** : 1972-1973

### Европски
 Европски куп:
: ** ''Финалист'' (1) :** : 1976–77
 **[[Лига Европа|Куп на УЕФА]]:** 2
: 1974–1975, 1978–1979
: ** ''Финалист'' (2) :** : 1972–1973, 1979–1980

### Интернационални
* Интерконтинентален куп:
: ** ''Финалист'' (1) :** : 1977

### Младински
**[[Германско првенство за играчи под 17 години (фудбал)|Германско првенство за играчи под 17 години]]** : 1
: 1981
**[[Бундеслига - Запад за играчи под 17 години]]**
: 2009

## Спонзори и производители на опрема

## Вториот тим

**ФК Борусија Менхенгладбах II** е исто така професионален тим кој во моментов се натпреварува во четвртата лига по ранг односно Регионалната лига - Запад. Тимот содржи млади играчи на возраст до 23 години кој подоцна можат да бидат прекомандувани во првиот тим.

### Моментален состав

## Наводи

## Надворешни врски

* Официјално мрежно место на клубот
* Борусија Менхенгладбах на Soccerbase
* Борусија Менхенгладбах на  Transfermarkt
* Борусија Менхенгладбах на официјалната страна на УЕФА

Борусија Менхенгладбах

Категорија:Менхенгладбах